NÁVRH OPRAVNÉHO ROZPOČTU č. 4 K VŠEOBECNÉMU ROZPOČTU NA ROK 2013 VÝKAZ VÝDAVKOV PODĽA ODDIELOV Oddiel III – Komisia Oddiel IV – Súdny dvor Európskej únie /* COM/2013/0254 final - 2013/ () */





NÁVRH OPRAVNÉHO ROZPOČTU č. 4 K VŠEOBECNÉMU ROZPOČTU NA ROK 2013 VÝKAZ VÝDAVKOV PODĽA ODDIELOV Oddiel III – Komisia Oddiel IV – Súdny dvor Európskej únie So zreteľom na: – Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie[1], a najmä na jeho článok 41, – všeobecný rozpočet Európskej únie na rozpočtový rok 2013 prijatý 12. decembra 2012[2], – návrh opravného rozpočtu č. 1/2013[3] prijatý 18. marca 2013, – návrh opravného rozpočtu č. 2/2013[4] prijatý 27. marca 2013, – návrh opravného rozpočtu č. 3/2013[5] prijatý 15. apríla 2013, Európska komisia týmto predkladá rozpočtovému orgánu návrh opravného rozpočtu č. 4 k rozpočtu na rok 2013. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú dostupné v databáze EUR-Lex (http://eur-lex.europa.eu/budget/www/index-sk.htm). Anglické znenie zmien v tomto výkaze je pripojené na informačné účely ako príloha k rozpočtu. OBSAH 1. Úvod.. 5 2. Agentúra pre európsky GNSS.. 5 3. Výkonná agentúra pre vzdelávanie, audiovizuálny sektor a kultúru.. 6 4. Súdny dvor Európskej únie. 7 5. Súhrnná tabuľka podľa okruhov finančného rámca.. 9 1. Úvod Návrh opravného rozpočtu (NOR) č. 4 na rok 2013 sa týka: ¾ úpravy plánu pracovných miest Agentúry pre európsky GNSS (GSA) vzhľadom na žiadosť o 20 dodatočných miest v pláne pracovných miest (všetky tieto miesta sú miesta triedy AD). Zodpovedajúce zvýšenie príspevku EÚ pre GSA predstavuje 1 750 000 EUR a navrhuje sa, aby bolo financované interným prerozdelením zdrojov v rámci existujúceho rozpočtového balíka na program GNSS; ¾ úpravy plánu pracovných miest Výkonnej agentúry pre vzdelávanie, audiovizuálny sektor a kultúru (EACEA) vzhľadom na žiadosť o 2 dodatočné miesta v pláne pracovných miest (obidve miesta sú miesta triedy AD), ktorých vytvorenie bude kompenzované zrušením dvoch uvoľnených miest v pláne pracovných miest Komisie. Súvisí to s rozšírením mandátu agentúry, ktoré zahŕňa aj presun zmluvných zamestnancov (13 ekvivalentov plného pracovného času) z Komisie do agentúry EACEA. Tento presun má za následok celkové zvýšenie príspevku EÚ na prevádzkové náklady agentúry vo výške 1 516 000 EUR, pričom sa navrhuje financovanie tejto sumy prostredníctvom zodpovedajúceho zníženia rozpočtových prostriedkov na strane Komisie, konkrétne výdavkov na zamestnancov a administratívnu podporu; ¾ úpravy plánu pracovných miest Súdneho dvora Európskej únie vzhľadom na vytvorenie ďalšieho pracovného miesta pre generálneho advokáta a s tým súvisiacu žiadosť o 7 dodatočných miest v pláne pracovných miest (4 AD a 3 AST). Navrhuje sa financovanie týchto miest z disponibilných rozpočtových prostriedkov v rámci oddielu v rozpočte týkajúceho sa Súdneho dvora. Tieto úpravy neovplyvňujú rozpočet, keďže navrhované zvýšenia príspevkov EÚ pre dve agentúry sú v plnej výške kompenzované zodpovedajúcimi zníženiami súvisiacich výdavkov v oddiele rozpočtu týkajúcom sa Komisie, zatiaľ čo dodatoční zamestnanci pre Súdny dvor by sa mali financovať z disponibilných rozpočtových prostriedkov v rámci jeho vlastného oddielu. 2. Agentúra pre európsky GNSS Komisia prijala 30. novembra 2011 návrh nového nariadenia o GNSS[6], v ktorom predstavila novú štruktúru riadenia pre EGNOS a program Galileo a ich financovanie na roky 2014 – 2020. V rámci tejto štruktúry by boli Agentúre pre európsky GNSS (GSA) zverené úlohy týkajúce sa riadenia programu vrátane prevádzky oboch systémov od 1. januára 2014. GSA bude musieť už v roku 2013 vykonať prípravné úlohy, aby sa dosiahli efektívne výsledky a vyhlo sa omeškaniam alebo prerušeniu poskytovania služieb. V tejto súvislosti agentúra zabezpečí koordináciu všetkých úloh týkajúcich sa prevádzky systémov, ako je údržba, fungovanie a poskytovanie služieb, ako aj poskytovanie spätnej väzby v súvislosti so zmenami operačných potrieb a požiadaviek používateľov pre budúce generácie systémov. Komisia prijala 6. februára 2013 revidované nariadenie o GSA, ktorým sa mení nariadenie (EÚ) č. 912/2010[7], s cieľom poskytnúť Európskemu parlamentu a Rade ucelený obraz o podmienkach, za ktorých bude GSA vykonávať úlohy, ktoré jej boli zverené v rámci nového modelu riadenia. Vo finančnom výkaze priloženom k revidovanému nariadeniu o GSA sa počíta s 20 dodatočnými dočasnými zamestnancami v roku 2013, čím by sa celkový počet miest v pláne pracovných miest zvýšil z 57 na 77. Útvary Komisie starostlivo analyzovali podrobné opisy úloh a náplne práce každého požadovaného dočasného zamestnanca. Bezodkladne po prijatí návrhu revidovaného nariadenia o GSA začala GSA s potrebnou prípravou s cieľom zabezpečiť okamžité začatie plnenia prípravných úloh. Formálne prijatie pracovníkov do zamestnania sa však bude realizovať až po prijatí tohto návrhu opravného rozpočtu vzhľadom na to, že agentúra môže zamestnancov prijať do zamestnania až po tom, keď rozpočtový orgán schváli úpravy plánu pracovných miest GSA. Celkové dodatočné náklady v rámci rozpočtu agentúry na rok 2013 sa odhadujú na 1 750 000 EUR za predpokladu, že sa s prijímaním pracovníkov začne v polovici júla 2013. To si vyžaduje zodpovedajúce zvýšenie príspevku EÚ pre agentúru. Navrhuje sa, aby sa viazané a platobné rozpočtové prostriedky prerozdelili interným presunom Komisie v rámci rozpočtovej kapitoly 02 05 z programu Galileo do agentúry, konkrétne z rozpočtového článku 02 05 01 „Európske programy satelitnej navigácie (EGNOS a Galileo)“ do rozpočtovej položky 02 05 02 01 „Agentúra pre európsky GNSS – Príspevok na hlavy 1 a 2“. Zmenený plán pracovných miest je súčasťou prílohy k rozpočtu. Zahŕňa 20 dodatočných miest triedy AD, z toho 3 AD 10, 3 AD 9, 6 AD 8, 7 AD 7nd 1 AD 6. 3. Výkonná agentúra pre vzdelávanie, audiovizuálny sektor a kultúru Komisia v roku 2012 rozšírila mandát Výkonnej agentúry pre vzdelávanie, audiovizuálny sektor a kultúru (EACEA) s cieľom rozšíriť rozsah úloh agentúry v oblasti implementácie programu MEDIA Mundus, rozšíriť jej činnosti v oblasti vzdelávania na školách a mládežníckych aktivít patriacich do okruhu 4 viacročného finančného rámca a zahrnúť program Mladosť medzi činnosti, ktoré agentúra už vykonáva ako súčasť európskej jednotky Eurydika v oblasti vzdelávania. Delegovanie dodatočných úloh na agentúru EACEA v oblasti riadenia stále rastúcich výdavkových programov na roky 2007 –2013, poskytuje jasné kvalitatívne a kvantitatívne prínosy rozšírením odborných znalostí agentúry v príslušných oblastiach politiky, čo je nákladovo efektívne. Pokiaľ ide o kvalitatívnu stránku, delegovanie dodatočných úloh na agentúru EACEA je odôvodnená výsledkami, ktoré agentúra dosiahla pri vysokokvalitnom riadení programov. Pokiaľ ide o kvantitatívnu stránku, riadenie zo strany agentúry EACEA má za následok úspory nákladov v roku 2013 vo výške 574 000 EUR v porovnaní s interným riadením vykonávaným zo strany Komisie. Tieto úspory nákladov sú dôsledkom prevažne zvýšenia efektivity v agentúre EACEA, čo Komisii umožnilo minimalizovať dodatočné príspevky na prevádzkové náklady agentúry. To sa zasa premieta do zvýšenia operačných rozpočtových prostriedkov programov, ktoré sa majú riadiť, v rámci celkového balíka financií pre každý príslušný program. V októbri 2012 poskytol k rozšíreniu mandátu agentúry svoje pozitívne stanovisko Výbor pre výkonné agentúry a Európsky parlament nevzniesol žiadne námietky v lehote stanovenej v pracovných dojednaniach. Po tomto schválení zo strany Európskeho parlamentu a Rady prijala Komisia v decembri 2012 rozhodnutie o rozšírení mandátu agentúry [C(2012) 9474 and 9475]. Návrh opravného rozpočtu obsahuje rozpočtové aspekty rozšírenia mandátu agentúry EACEA na rok 2013, pokiaľ ide o zvýšenie príspevku EÚ agentúre a úrovne jej počtu zamestnancov, pričom toto zvýšenie je v plnej miere kompenzované zodpovedajúcim znížením počtu zamestnancov a súvisiacich rozpočtových prostriedkov na zamestnancov a výdavkov na administratívnu podporu v Komisii, ako je podrobnejšie opísané nižšie. Dodatočné úlohy delegované na agentúru EACEA týkajúce sa rozšírenia jej mandátu povedú k zvýšeniu príspevku EÚ výkonnej agentúre vo výške 1 516 000 EUR, z čoho 458 000 EUR bude na programy spravované v rámci okruhu 3b (rozpočtová položka 15 01 04 31 „Výkonná agentúra pre vzdelávanie, audiovizuálny sektor a kultúru – Príspevok z programov okruhu 3b“) a 1 058 000 EUR na programy spravované v rámci okruhu 4 (rozpočtová položka 19 01 04 30 „Výkonná agentúra pre vzdelávanie, audiovizuálny sektor a kultúru – Príspevok z programov v oblasti vonkajších vzťahov“). Tieto potreby sa pokryjú existujúcimi rozpočtovými prostriedkami v rámci položiek XX 01 01 01 „Výdavky vzťahujúce sa na zamestnancov v aktívnom služobnom pomere pracujúcich v inštitúcii“, 15 01 02 01 „Externí zamestnanci v oblasti politiky vzdelávania a kultúry“, 15 01 04 68 „MEDIA Mundus – Výdavky na administratívne riadenie“, 15 05 55 „Mládež v akcii“, 19 01 04 01 „Nástroj financovania rozvojovej spolupráce (DCI) – Výdavky na administratívne riadenie“ a 19 01 04 02 „Nástroj európskeho susedstva a partnerstva (ENPI) – Výdavky na administratívne riadenie“. Pokiaľ ide o ľudské zdroje, je potrebné vykonať nasledujúce úpravy týkajúce sa zamestnancov a plánov pracovných miest agentúry: 15 dodatočných ekvivalentov plného pracovného času, z toho 13 zmluvných zamestnancov (vypočítané na základe priemerných nákladov agentúry) a 2 dočasní zamestnanci (2 AD 8), pretože presun programu Media Mundus a činností agentúry v rámci programu Mládež v akcii si vyžadujú dvoch dočasných zamestnancov tejto triedy. Dodatoční zamestnanci pre agentúru sú v plnej miere kompenzovaní zodpovedajúcim znížením počtu zamestnancov Komisie. Rozpočtové prostriedky na financovanie miest pre 13 zmluvných zamestnancov a dvoch miest v pláne pracovných miest (2 AST 7) sú uvoľnené a týmto sa presúvajú z rozpočtu Komisie. Podrobnosti vplyvu rozšírenia mandátu na administratívne rozpočtové prostriedky a na zamestnancov Komisie a agentúry EACEA sú uvedené v prílohe k rozpočtu. 4. Súdny dvor Európskej únie 4.1 Žiadosť Súdneho dvora V súlade s vyhlásením č. 38, ktoré je priložené k záverečnému aktu medzivládnej konferencie, na ktorej bola prijatá Lisabonská zmluva, Súdny dvor v januári 2013 požiadal o tri dodatočné miesta generálnych advokátov, pričom jedno miesto generálneho advokáta by bolo obsadené od 1. júla 2013 a zvyšné dve od 7. októbra 2015. Aby prvý dodatočný generálny advokát mohol začať pracovať od 1. júla 2013 (ďalší dvaja začnú pracovať pravdepodobne v roku 2015), Súd požaduje úpravu plánu pracovných miest s cieľom vytvoriť dodatočné miesta v pláne pracovných miest pre zamestnancov v kabinete generálneho advokáta, ktorý pozostáva zo siedmich osôb (1 AD 14, 1 AD 12, 1 AD 11, 1 AD 10, 1 AST 5, 1 AST 3 a 1 AST 2). Zodpovedajúce náklady v rámci rozpočtu Súdu na rok 2013 sú odhadované na 910 000 EUR. Súd požadoval 9 dodatočných miest právnych asistentov (referendárov, 1 AD 14, 3 AD 12, 3 AD 11 a 2 AD 10), jedného pre každú komoru Všeobecného súdu, aby Súd lepšie zvládal vysokú pracovnú záťaž. Súd odhaduje zodpovedajúce dodatočné náklady v rámci rozpočtu na rok 2013 na 930 000 EUR. Na základe toho predstavujú celkové dodatočné náklady v rámci rozpočtu Súdu na rok 2013 v súvislosti s dodatočným generálnym advokátom (plus kabinet) a dodatočnými právnymi asistentmi 1 840 000 EUR. 4.2 Návrh Komisie Ako súčasť návrhu opravného rozpočtu č. 4/2013 Komisia navrhuje úpravu plánu pracovných miest Súdu s cieľom zahrnúť zamestnancov kabinetu dodatočného generálneho advokáta (1 AD 14, 1 AD 12, 1 AD 11, 1 AD 10, 1 AST 5, 1 AST 3 a 1 AST 2), ale nenavrhuje zahrnúť zodpovedajúce dodatočné rozpočtové prostriedky do oddielu rozpočtu na rok 2013 týkajúceho sa Súdu. Komisia berie na vedomie zámer Súdu použiť existujúce rozpočtové prostriedky v rámci rozpočtovej kapitoly 14 (externí zamestnanci) oddielu rozpočtu týkajúceho sa Súdu na financovanie miesta pre jedného dodatočného zmluvného zamestnanca (funkčná skupina I), čo súvisí s vytvorením nového kabinetu. Komisia však nenavrhuje zahrnúť do návrhu opravného rozpočtu č. 4/2013 žiadosť o 9 dodatočných právnych asistentov. Komisia v tejto súvislosti pripomína list od komisára pre finančné plánovanie a rozpočet určený ostatným inštitúciám[8] o kľúčovom politickom význame nasledovania prístupu Komisie, pokiaľ ide o uplatnenie 1 % zníženia počtu zamestnancov, ako opatrenia nadväzujúceho na návrh Komisie znížiť počet zamestnancov v rámci všetkých inštitúcií a orgánov EÚ o 5 % v priebehu piatich rokov. Komisia najmä poukazuje na neistotu v súvislosti s návrhom Súdu z marca 2011 na vytvorenie dvanástich dodatočných miest pre sudcov Všeobecného súdu cieľom zvládnuť rastúcu pracovnú záťaž a navrhuje vyčkať príslušné rozhodnutie legislatívneho orgánu. Pokiaľ ide o rozpočtové prostriedky, Komisia poznamenáva, že po návrhu opravného rozpočtu č. 2/2013 nezostala žiadna rezerva v rámci stropu platobných prostriedkov na rok 2013, okrem rezervy na pokrytie platieb súvisiacich s mobilizáciou Fondu solidarity EÚ. V tejto súvislosti Komisia zamýšľa predložiť čoskoro návrh opravného rozpočtu č. 5/2013. Pri zohľadnení času, ktorý je zvyčajne potrebný pre prijatie do zamestnania dodatočných zamestnancov požadovaných v návrhu opravného rozpočtu č. 4/2013, Komisia zastáva názor, že Súd bude schopný zosúladiť prijímanie nových zamestnancov s rozpočtovými prostriedkami, ktoré má v súčasnosti k dispozícii na tento druh výdavkov v rámci rozpočtu Súdu. Preto Komisia nezahŕňa dodatočné rozpočtové prostriedky na pokrytie požiadavky na miesto generálneho advokáta a zodpovedajúcich siedmich dodatočných pracovných miest. Z toho istého dôvodu sa navrhuje do rozpočtu nezahrnúť dodatočné príjmy z príspevkov od dodatočných členov kabinetu v roku 2013, ktoré Súd odhaduje na 121 000 EUR. Zmenený plán pracovných miest je súčasťou prílohy k rozpočtu. 5. Súhrnná tabuľka podľa okruhov finančného rámca Finančný rámec Okruh/podokruh || Revidovaný finančný rámec 2013 || Rozpočet na rok 2013 (vrátane NOR č. 1-3/2013) || NOR č. 4/2013 || Rozpočet na rok 2013 (vrátane NOR č. 1-4/2013) VRP || PRP || VRP || PRP || VRP || PRP || VRP || PRP 1. UDRŽATEĽNÝ RAST || || || || || || || || 1a. Konkurencieschopnosť pre rast a zamestnanosť || 15 670 000 000 || || 16 168 150 291 || 12 886 628 095 || || || 16 168 150 291 || 12 886 628 095 Rezerva || || || 1 849 709 || || || || 1 849 709 || 1b. Súdržnosť pre rast a zamestnanosť || 54 974 000 000 || || 54 958 049 037 || 56 349 544 736 || || || 54 958 049 037 || 56 349 544 736 Rezerva || || || 15 950 963 || || || || 15 950 963 || Spolu || 70 644 000 000 || || 71 126 199 328 || 69 236 172 831 || || || 71 126 199 328 || 69 236 172 831 Rezerva[9] || || || 17 800 672 || || || || 17 800 672 || 2. OCHRANA A RIADENIE PRÍRODNÝCH ZDROJOV || || || || || || || || Z toho: výdavky súvisiace s trhom a priame platby || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Spolu || 61 310 000 000 || || 60 159 241 416 || 58 095 492 961 || || || 60 159 241 416 || 58 095 492 961 Rezerva || || || 1 150 758 584 || || || || 1 150 758 584 || 3. OBČIANSTVO, SLOBODA, BEZPEČNOSŤ A SPRAVODLIVOSŤ || || || || || || || || 3a. Sloboda, bezpečnosť a spravodlivosť || 1 703 000 000 || || 1 440 827 200 || 1 046 033 652 || || || 1 440 827 200 || 1 046 033 652 Rezerva || || || 262 172 800 || || || || 262 172 800 || 3b. Občianstvo || 746 000 000 || || 738 364 000 || 654 249 615 || 316 000 || 316 000 || 738 680 000 || 654 565 615 Rezerva || || || 7 636 000 || || || || 7 320 000 || Spolu || 2 449 000 000 || || 2 179 191 200 || 1 700 283 267 || 316 000 || 316 000 || 2 179 507 200 || 1 700 599 267 Rezerva[10] || || || 269 808 800 || || || || 269 492 800 || 4. EÚ AKO GLOBÁLNY AKTÉR || 9 595 000 000 || || 9 583 118 711 || 6 898 914 260 || || || 9 583 118 711 || 6 898 914 260 Rezerva[11] || || || 275 996 289 || || || || 275 996 289 || 5. ADMINISTRATÍVA || 9 095 000 000 || || 8 430 690 740 || 8 430 365 740 || -316 000 || -316 000 || 8 430 374 740 || 8 430 049 740 Rezerva[12] || || || 750 309 260 || || || || 750 625 260 || 6. KOMPENZÁCIE || 75 000 000 || || 75 000 000 || 75 000 000 || || || 75 000 000 || 75 000 000 Rezerva || || || || || || || || SPOLU || 153 168 000 000 || 144 285 000 000 || 151 553 441 395 || 144 436 229 059 || || || 151 553 441 395 || 144 436 229 059 R ezerva[13][14] || || || 2 464 673 605 || 14 770 941 || || || 2 464 673 605 || 14 770 941 [1] Ú. v. EÚ L 298, 26.10.2012, s. 1. [2] Ú. v. EÚ L 66, 8.3.2013, s. 1. [3] KOM(2013) 156. [4] KOM(2013) 183. [5] KOM(2013) 224. [6] KOM(2011) 814. [7] COM(2013) 40. [8] Ref. Ares(2013)14771, 7.1.2013 [9] Európsky fond na prispôsobenie sa globalizácii (EGF) nie ja zahrnutý do výpočtu rezervy v rámci podokruhu 1a (500 mil. EUR). [10] Suma z Fondu solidarity Európskej únie (FSEÚ) je zahrnutá mimo rámca príslušných okruhov, ako sa stanovuje v medziinštitucionálnej dohode zo 17. mája 2006 (Ú. v. EÚ C 139, 14.6.2006). [11] Rezerva okruhu 4 na rok 2013 nezahŕňa rozpočtové prostriedky týkajúce sa rezervy na núdzovú pomoc (264,1 mil. EUR). [12] Vo výpočte rezervy v rámci stropu okruhu 5 je v zmysle poznámky pod čiarou č. 1 finančného rámca na roky 2007 – 2013 zohľadnená suma 86 mil. EUR, ktorá sa týka príspevkov zamestnancov do systému dôchodkového zabezpečenia. [13] Celková rezerva v rámci záväzkov nezahŕňa rozpočtové prostriedky týkajúce sa Európskeho fondu na prispôsobenie sa globalizácii (500 mil. EUR), rezervy na núdzovú pomoc (264,1 mil. EUR) a príspevkov zamestnancov do systému dôchodkového zabezpečenia (86 mil. EUR). [14] Celková rezerva v rámci platieb nezahŕňa rozpočtové prostriedky týkajúce sa rezervy na núdzovú pomoc (80 mil. EUR) a príspevkov zamestnancov do systému dôchodkového zabezpečenia (86 mil. EUR).